ক্যানিং মহকুমা হাসপাতালে মিলছেনা জলাতঙ্ক রোগের ভ্যাকসিন! আতঙ্কে রোগীরা

দক্ষিণ ২৪ পরগনা: দক্ষিণ ২৪ পরগনার ক্যানিং মহকুমা হাসপাতালে বহুদিন ধরেই মিলছেনা জলাতঙ্ক রোগের ভ্যাকসিন! যার জেরে কুকুর বা বিড়ালের কামড়ে আক্রান্ত মানুষজন দিনের পর দিন হাসপাতালে এসে পরিষেবা না পেয়ে হাসপাতাল থেকে ফিরে যেতে বাধ্য হচ্ছেন। আর দীর্ঘদিন ধরে এই অবস্থা অব্যাহত থাকায় এবার সমস্যায় পড়েছেন রোগী ও তাদের পরিজনেরা। তাদের সাফ অভিযোগ, জলাতঙ্ক রোগের ভ্যাকসিন দিনের পর দিন না মেলায় হয়রানির শিকার হতে হচ্ছে তাদের।

আরও পড়ুন: দাম্পত্যের ইতি! বিচ্ছেদের পথে ভারতের প্রাক্তন ক্রিকেটার বীরেন্দ্র সেহবাগ

তবে শুধুমাত্র যে জলাতঙ্ক রোগের ভ্যাকসিন হাসপাতালে অমিল তা নয়, অন্যান্য রোগের অত্যন্ত প্রয়োজনীয় টিটেনাস ও টকসাইড ইঞ্জেকশানও মিলছে না সরকারি হাসপাতালে। আর এর ফলে যেসব রোগীরা ক্যানিং মহকুমা হাসপাতালে চিকিৎসা করানোর জন্য আসছেন,তারা সমস্যার সম্মুখীন হচ্ছেন।

কেন এমন বেহাল অবস্থা সরকারি হাসপাতালের? তার উওর দিতে অপারগ হাসপাতাল কর্তৃপক্ষ। এমনকি এই পরিস্থিতি কবে ঠিক হবে তাও হাসপাতাল কর্তৃপক্ষ কোন সঠিক উত্তর দিতে পারছেন না। অন্যদিকে, রোগীদের এবং রোগী পরিজনদের অভিযোগ ভ্যাকসিন না পেয়ে বাইরে থেকে মোটা টাকায় এই ভ্যাকসিন কিনতে হচ্ছে। তবে এই ঘটনার কথা জেনে, রোগী কল্যাণ সমিতির চেয়ারম্যান শ্যামল মন্ডল তিনি জানান, দ্রুত এই সমস্যার সমাধান করা হবে।

দেখুন অন্য খবর